רפאל ספורטה

[250px|ממוזער|שמאל|[לוחית זיכרון על ביתו של רפאל ספורטה ברח' אלכסנדר ינאי 18 בתל אביב]]
**רפאל סַפּוֹרטָה** (א' בניסן תרע"ג, 7 באפריל 1913 – כ"א בשבט תשמ"ג, 4 בפברואר 1983) היה משורר ישראלי שכתב, בעיקר, שירי ילדים. ספורטה כתב מתוך תפיסת עולם יהודית-מוזיקלית, הרואה במילים חלק מיצירה ישראלית חדשה הפונה מחד למקורות ומאידך לחיים בארץ ישראל.

## ביוגרפיה
ספורטה נולד במושבה היהודית מרגו שבקפריסין, לשם הגיע אביו אליהו, יליד חברון, בהזמנת המתיישבים כדי לשמש שו"ב. ב-1913 החל ללמד גם עברית ושימש רב בקהילתו הקטנה. ממנו למד רפאל בילדותו את השפה העברית וספג רוח לאומית.

עלה לארץ ישראל בגיל 11. למד בבית הספר תחכמוני בירושלים ובסמינר בית הכרם. לאחר מכן פעל במשך עשרות שנים כמורה ומנהל בתי ספר בתל אביב: "נווה צדק", עד סגירתו בשנת 1968, ומאז, ב"אוסישקין".

במקביל לעבודתו החינוכית, פרסם שירים, סיפורים ועיבודים, שרבים מהם הולחנו, ייסד וערך את הוצאת הספרים "תפוח: הספרייה החינוכית לטף" וערך את עיתון במחנה נח"ל.

רפאל ספורטה היה נשוי לרבקה זיסלין ואב לארבע בנות. הוא נפטר ב-1983, בגיל 70. נקבר בבית העלמין נחלת יצחק בתל אביב. על שמו כיכר בתל אביב.

## יצירתו
רפאל ספורטה חיפש את השורשים והזהות המוזיקלית היהודית-ישראלית הן מתוך הכרת תרבויות אחרות, והן מתוך פנייה למקורות עבריים כמו התנ"ך, זאת כדי לתרום ליצירתה של זהות עברית חדשה שהתהוותה בארץ.

לאחר הקמת המדינה, כאשר טרם נכתבו שירים ליום העצמאות, יזם ספורטה, יחד עם המלחין עמנואל עמירן, חיבור של עשרה שירים לרבות "מי ברכב" שיצאו לאור בחוברת בשם "מנורה וענפי זית". ביניהם היה השיר, שזכה לפרסום רב, "כל הארץ דגלים".

בשנת תשי"ז זכה ספורטה בפרס אשר ברש לספרות ילדים ונוער, על ספרו "ארמון החול". באותה שנה זכה בפרס יציב לספרות ילדים על שירו "אביב".

ספריו של ספורטה הפכו לקלאסיקה ויצאו במספר מהדורות. גם ב מדפיסות הוצאות הספרים את ספריו.

קורפוס מארכיונו ומכתבי היד שלו מצוי בארכיון מרכז לוין קיפניס לספרות ילדים שבמרכז האקדמי לוינסקי-וינגייט.

## פרסים
* בשנת 1955 קיבל את פרס יציב על שירו הרכבת
* בשנת 1957 זכה בפרס על שם אשר ברש על קובץ שיריו ארמון החול.
* בשנת 1958 זכה בפרס יציב על שירו אביב שהתפרסם בכרך כז של דבר לילדים.
*בשנת 1982 (כנראה) זכה בפרס למדן על כלל יצירתו לילדים.

## ספריו
* רפאל ספורטה, **עבדו של קיסר**, הארץ, 1937
* רפאל ספורטה**, תרנגול במכולת,** הוצאת תפוח, 1951
* רפאל ספורטה, **אמא פה בישלה דייסה**, הוצאת תפוח, 1951
* רפאל ספורטה**, [[גן גורים]]**, "לטף" - ספריה חינוכית, הוצאת תפוח, 1954

* רפאל ספורטה, **שלום, כוכב הערב: שירים לפעוטות,** איורים: נחום גוטמן, הוצאת תפוח. מהדורה מחודשת הוצאת מודן, 2007

* רפאל ספורטה, **החתלתולה והרופא,** "לטף" - ספריה חינוכית, הוצאת תפוח תשי"ד. מהדורה מחודשת הוצאת מודן, 2012

* רפאל ספורטה, **זרת זרת לשלום**, איורים: נחום גוטמן. מהדורה מחודשת הוצאת כנרת זמורה ביתן, 2015
* רפאל ספורטה, **התנין והשמש,** הוצאת תפוח, איורים: הנריק הבטקופף
* רפאל ספורטה, **יגאל ואנית הזהב**, הוצאת עמיחי, תשי"ט
* רפאל ספורטה, **שלושה דובים: בחרוזים** - ספרית גן גורים, הוצאת תפוח. מהדורה מחודשת, 1986
*רפאל ספורטה, **תיבה קטנה בסוף**, הוצאת מסדה, 1963
* רפאל ספורטה, **היה הייתה לי גפן: זמר ילדי עמים**, הוצאת מסדה, 1962, מהדורה מחודשת, 1982
* רפאל ספורטה, **העורב והמטריה**, הוצאת עמיחי, איורים: נ.רדלוב, 1963
* רפאל ספורטה, **חג ומולדת**, הוצאת תפוח
* רפאל ספורטה, **טלילי אגודלי**, הוצאת תפוח, שנות ה-60
* רפאל ספורטה, **בית קט ועליה**, הוצאת תפוח, תשכ"א
* רפאל ספורטה, **אין זו אגדה**: ספר חג לילדי ישראל, הוצאת עמיחי, ציורים: יעקב גוטרמן, 1959
* רפאל ספורטה, **ארמון החול**, איורים: נחום גוטמן.
* רפאל ספורטה, **בין גל ובין שמים**/ שירי תפילות ובלדות, הוצאת בני אור, 1967
* רפאל ספורטה, **[[פרח לב הזהב]] - ספר לאם ולילד**, עיבוד של הסיפור המקורי, הוצאת עמיחי, איורים: תרצה טנאי, תש"ך. מהדורה מחודשת 1978
* רפאל ספורטה, **דוליט הרופא**: עיבוד של לימפומפו מאת צ'וקובסקי, ספרים גן גורים, מהדורה מחודשת, הוצאת כנרת, זמורה ביתן, איורים: דני קרמן, 1986

### בתרגום

* *A Basket in the Reeds*, Minneapolis: Lerner, 1965. (הוצאה נוספת: London: Blackie, 1973)


### לאחר מותו
הוצאה מחודשת של **ארמון החול**: שירים וסיפורים; עורכת: חוה כץ ספורטה, תל אביב: חמו"ל, 2012. (בספר, שנערך על ידי בתו, מובאים מרב כתביו, בצורתם המקורית כפי שהופיעו בשנות ה-50 בחוברות "תפוח" שערך ובעיתוני הילדים. את היצירות איירו הציירים נחום גוטמן, איזה הרשקוביץ, הנריק הכטקופף, תרצה טנאי ותרצה שחר. חמשת הפרקים הראשונים מיוחדים לשירים ולסיפורים לילדים; הפרק השישי הוא אוסף ברכות והקדשות שכתב לילדיו ולנכדותיו; הפרק השביעי מוקדש לשירתו למבוגרים)

## דיסקוגרפיה
* **שירים לשירה בציבור עם דוד זהבי**, דוד זהבי (מלחין), אריה יחיאלי, אברהם שלמה עמיאל, **רפאל ספורטה**, חנן שדמי, קיבוץ בית השיטה, ערב סוכות תשט"ז, 1955, "ארכיון דוד זהבי", סדרה C: טקסטים לשירים, פריט מס' 042, [10]

## לקריאה נוספת
* פינחס אלעד-לנדר, "רפאל ספורטה בששת ספרי שירים", **מאזנים** ,28 (3): 220-216, 1969
*אוריאל אופק, "רפאל ספורטה ז"ל", **ספרות ילדים ונוער**, ט', ד (1983), 33
*נורית גוברין, "שירי תוגה - על רפאל ספורטה", בתוך: 'קריאת הדורות - ספרות עברית במעגליה', כרך ז', הוצאת כרמל ואוניברסיטת תל אביב, תשע"ט/2019

## קישורים חיצוניים

* רפאל ספורטה באתר Worldcat Identities
* 
* 
* אתר המוקדש לרפאל ספורטה
* ערב מחווה לרפאל ספורטה ולספרו "ארמון החול , מוזיאון נחום גוטמן לאמנות, 2015
*  
* רפאל ספורטה: מאחורי הספרים, באתר דףדף: תרצה ספורטה, "זכרונות על אבא"; דניאלה שחם, "רפאל ספורטה – משורר וסבא", **[[הארץ שלנו]]**, 22 (תשמ"ג, פברואר 1983)
* גליה עוז, על הקסם החתרני של רפאל ספורטה, **הפנקס**, 14 בינואר 2013

## הערות שוליים

קטגוריה:משוררים כותבי עברית
קטגוריה:משוררים ישראלים
קטגוריה:סופרי ילדים ונוער ישראלים
קטגוריה:משוררי ילדים
קטגוריה:מנהלי בתי ספר ישראלים
קטגוריה:זוכי פרס אשר ברש
קטגוריה:אישים הקבורים בבית הקברות נחלת יצחק
קטגוריה:זוכי פרס יציב
קטגוריה:ישראלים ילידי קפריסין
קטגוריה:אנשי העלייה הרביעית
קטגוריה:אמנים ואנשי רוח שהונצחו בתל אביב-יפו
קטגוריה:בוגרי בית הספר תחכמוני (ירושלים)
קטגוריה:בוגרי המכללה האקדמית לחינוך ע"ש דוד ילין
קטגוריה:סגל במחנה נח"ל
קטגוריה:ישראלים שנולדו ב-1913
קטגוריה:ישראלים שנפטרו ב-1983